Un start-up vrea să angajeze persoane de alte etnii. "În domeniul dreptului muncii nu a existat o astfel de inițiativă la nivel național".
Liderii companiilor americane vor să creeze 1 milion de joburi pentru americanii de culoare. Așa a apărut start-up-ul OneTen. Compania a strâns o finanțare de tip seed funding de 100 milioane de dolari.
Liderii marilor companii americane promit un milion de joburi pentru americanii de culoare în următorii 10 ani. Printre companii se numără IBM, Merck și Nike. Mădălina este avocat în Dreptul Muncii și spune că o astfel de inițiativă răspunde unei nevoi sociale actuale. Mădălina Alexandra Ion, avocat: "Este un start-up, dar putem să mai avem și o inițiativă publică din partea organizațiilor guvernamentale sau din partea autorității pentru ocuparea forței de muncă. În ceea ce privește domeniul dreptului muncii nu a existat o astfel de inițiativă la nivel național. Angajăm pentru post de electrician, dar numai dintr-o anumită localitate unde știm că procentul celor de etnie romă este considerabil. Peste 50% din populația de etnie romă a României nu are un loc de muncă stabil."Americanii de culoare reprezintă doar 8 la sută din totalul angajaților din corporații, pondere care stagnează din 2013. Aceștia înseamnă aproape 12 la sută din totalul populației din Statele Unite.